কোন শিক্ষার্থীই লক্ষ টাকা দিয়ে ফাঁস হওয়া প্রশ্নপত্র ক্রয় করতে পারেনা। একজন অভিভাবক কিভাবে প্রশ্নপত্র ক্রয় করে তাঁর সন্তানের হাতে তুলে দেয়। প্রশ্ন ফাঁস হলে আবার অভিভাবকরাই শিক্ষা প্রতিষ্ঠান ও সরকারের কাছে জবাবদিহিতা আশা করে। প্রশ্নপত্র ফাঁসের ঘটনা শতভাগ নিয়ন্ত্রণ করতে হলে, অভিভাবক, শিক্ষার্থী, শিক্ষক এবং সামগ্রিক শিক্ষা ব্যবস্থার সঙ্গে যারা জড়িত তাদের সকলকে জাতীয়গতভাবে ঐক্যমত হতে হবে প্রশ্ন ফাঁস রোধে। সকলের সম্মিলিত প্রয়াসে প্রশ্ন ফাঁস নিয়ন্ত্রণ করা সম্ভব। ভর্তি পরীক্ষা আমাদের দেশেতো নতুন কোন বিষয় নয়। হঠাৎ করে এই প্রশ্ন ফাঁসের ঘটনা কেন আসছে? অসৎ কিছু লোকের একটি চক্র তৈরি হওয়া প্রশ্ন ফাঁসের কারণ। এই অসৎ চক্রের ফাঁদে পা দেওয়ার যে গোপন মানসিকতা তা আমাদের সকলকে পরিহার করতে হবে।